**Likumprojekta ''Grozījumi likumā "Par Latvijas Republikas starptautiskajiem līgumiem"" sākotnējās ietekmes**

**novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2015. gada 17. novembra sēdes protokollēmuma (prot. Nr. 60 44. §) 3.2. apakš­punktā dotais uzdevums Valsts kancelejai iesniegt grozījumus likumā "Par Latvijas Republikas starptautiskajiem līgumiem", paredzot deleģējumu Ministru kabinetam noteikt kārtību, kādā nodrošināma valsts interešu pārstāvība starptautisko ieguldījumu strīdu ietvaros |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Jautājums par valsts pārstāvības kārtību ārvalstu ieguldījumu strīdos ne likumdevēja, ne Ministru kabineta līmenī nav noregulēts, un līdz šim institūcijas sadarbību nodrošinājušas esošā regulējuma ietvaros, ievērojot Valsts pārvaldes iekārtas likumā noteiktos valsts pārvaldes sadarbības un informācijas apmaiņas principus. Saskaņā ar Ministru kabineta iekārtas likuma 31. panta pirmo daļu Ministru kabinets var izdot ārējus normatīvos aktus – noteikumus – tikai tad, ja likums Ministru kabinetu tam īpaši pilnvarojis.Ministru kabineta 2015. gada 17. novembra sēdē (prot. Nr. 60 44. §) tika izskatīts Valsts kancelejas izstrādātais informatīvais ziņojums "Par valsts interešu pārstāvību starptautiskajos investīciju strīdos". Ministru kabinets atbalstīja informatīvajā ziņojumā ietverto risinājumu – valsts interešu pārstāvību nodrošināt, izmantojot "hibrīdmodeli", un noteikt Valsts kanceleju par vadošo iestādi valsts pārstāvības nodrošināšanā starptautiskajos ieguldījumu strīdos, ja nepieciešams, iesaistot citas ieguldījumu strīdā iesaistītās iestādes (tai skaitā subjektus, kas nav Ministru kabineta padotībā), kā arī, ja nepiecie­šams, piesaistot ārējos ekspertus. Lai īstenotu Ministru kabinetā atbalstīto valsts interešu pārstāvības kārtību, ir izstrādāts likumprojekts "Grozījums likumā "Par Latvijas Republikas starptautiskajiem līgumiem"", kas paredz deleģējumu Ministru kabinetam izdot noteikumus par kārtību, kādā nodrošināma valsts interešu pārstāvība starptautisko ieguldījumu strīdu ietvaros, kā arī strīdā iesaistīto institūciju sadarbības, lēmumu pieņemšanas un informācijas aprites kārtību |
| 3. | Projekta izstrādē iesaistītās institūcijas | Nav |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projektā ietvertais regulējums attiecas uz valsts pārvaldes funkciju izpildes nodrošināšanas organizāciju |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums nemaina sabiedrības grupu tiesības un pienākumus |
| 3. | Administratīvo izmaksu monetārs novērtējums | Projekts šo jomu neskar  |
| 4. | Cita informācija | Nav |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ministru kabineta noteikumu projekts par kārtību, kādā nodrošināma valsts interešu pārstāvība starptautisko ieguldījumu strīdu ietvaros |
| 2. | Atbildīgā institūcija | Par tiesību aktu izstrādi atbildīgā institūcija – Valsts kanceleja, noteikumu projekts tiks iesniegts noteiktā kārtībā Ministru kabinetā līdz 2016. gada 31. decembrim |
| 3. | Cita informācija | Izpildot Ministru kabineta 2015. gada 17. novembra sēdē (prot. Nr. 60 44. §) nolemto, Valsts kanceleja ir izstrādājusi attiecīgus grozījumus Ministru kabineta 2003. gada 20. maija noteikumos Nr. 263 "Valsts kancelejas nolikums" un līdz 2016. gada 30. aprīlim izstrādās un iesniegs izskatīšanai Ministru kabinetā attiecīgus grozījumus likumā "Par Konvenciju par ieguldījumu strīdu izšķiršanu starp valstīm un citu valstu pilsoņiem", aizstājot vārdus "Tieslietu ministrija" ar vārdiem "Valsts kanceleja" |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts kanceleja |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projektā ietvertais regulējums attiecas uz valsts pārvaldes funkciju izpildes nodrošināšanas organizāciju |
| 3. | Cita informācija | Nav |

Ministru prezidents Māris Kučinskis

Vizē:

Valsts kancelejas direktors Mārtiņš Krieviņš

22.02. 2016.

578

Āboliņa 67082946

daina.abolina@mk.gov.lv